Personal Daily Horoscope - Astrodienst Guest user u1357339985
28-Aug-2016, 09:06 UT/GMT Multicolor Paint Dripping Long Sleeve Hoodie | NastyDress.com
Home>Men>Outerwear > Hoodies & Sweatshirts > Multicolor Paint Dripping Long Sleeve Hoodie
Black Long Sweatshirt, Deep Neck Long, Size Xs Hoodie, Solid Color Round Neck Long Sleeve, Embroidered Hoodie, Black Pullover Hoodie Wholesale, Full Zip Hoodie Sweatshirt, Long Sleeve Striped Star, Mens Black Hoodie With Zipper, Color Block Spliced Long Sleeve Hoodie YOUR RECENTLY VIEWED ITEMS Wes Rand Tak van die SAIV:
Die idee wat lt kol Bertus Peters gehad het, om ‘n tak van die Vereniging aan die Wes Rand te vestig, het op die 26ste Mei 2018 tot werklikheid gekom, met die loods-vergadering van die Wes-Rand tak.
Die vergadering was goed bygewoon, en ‘n tussentydse bestuur is gekies. Op die tussentydse bestuur was verkies: sktr. Alan Baudry as Voorsitter, AO1 Steve Noonan as Vise-Voorsitter, 2de lt James van Wyk as Gebeurtenis Ko-oordineerder ( Events co-ordinator), en Kpl Ron Whammond as Sekretaris. Daar is min tyd verspeel en die nodige golfhemde en pette is deur lede aangekoop, sodat almal tydens die maandvergaderings dieselfde kon lyk. Maandvergaderings is belê vir elke tweede Saterdag van die maand. Intussen is AO2 Stephan Maasdorp ook aangewys as skakeloffisier tussen die Nasionale Uitvoerende Raad en die Wes-Rand tak, sodat die regte prosedures gekommunikeer kon word en die korrekte stappe geneem word, aangesien almal in die nuwe tak nog besig is om ‘n leerproses te ondergaan. ‘n Besluit is geneem dat elke lid by werwing betrokke sal wees, aangesien daar gevoel is dat dit nie net op ‘n enkele peroon kan rus nie. Almal sal hulle deel doen om nuwe lede te werf. Vir 2018 was ‘n jaar-einde funksie beplan wat op die 16de Desember plaasgevind het. Hier moet ek uitlig dat AO1 Steve Noonan, wat die Uniflor Hotel in Florida besit, sy hotel beskikbaar gestel het vir vergaderinge en funksies, hierdie is ‘n ongelooflike groot voordeel wat ons as tak het, aangesien ons nie nodig gehad het om na ‘n perseel vir vergaderinge, of die saamkuier na afloop van ‘n vergadering te soek nie.
Die tweede voordeel wat ons tak het, is om drie kundige persone as lede te hê, lt kol Bertus Peters, brig generaal John Lizamore en AO2 Stephan Maasdorp, wat vir ons van raad en advies kan bedien insake rakende die Vereniging, en die weg vorentoe.
Verskeie gedenkparades vir Wapenstilstandsdag in November 2018 was goed bygewoon deur ons lede. Ons verrigtinge vir die jaar is op die 16de Desember met ‘n klein gepaste seremonie vir Gelofte Dag, asook gedenk aan die Onbekende Soldaat, aansteek van kerse, gevolg deur skriflesing en gebed, en ‘n heerlike jaar-einde ete, voorsien deur AO1 Noonan en sy personeel by die Uniflor Hotel, is afgesluit.
2019 is ook flink begin met beplanning vir die nuwe jaar, waarvan die potjie-kos kompetisie op die 17de Maart gehou is, natuurlik ook by die Uniflor, wat teen die die tyd al bekend staan as “HK” of “HQ”.
‘n Totaal van 9 Potte is ingeskryf, en die vuur is vroeg al deur AO1 Noonan se personeel aangesteek. Vanaf 08H30 het die manne en hulle families begin opdaag. Die reëls was dat alle potte dieselfde bestandele en hoeveelhede gekry het , geheime bestandele ( enigiets wat jou nie in die tronk sou laat beland nie ) is toegelaat om te probeer om die eerste prys los te slaan. Daar is flink gekook, lekker gesels, en veterane stories gedeel. Allan Baudry het toe reëlings getref met twee heel aansienlike jong dames, om as be-oordeelaars op te tree. Die eerste prys is losgeslaan deur Kpl Jannie Schoeman tweede prys deur lt James van Wyk gevolg deur Sktr Theuns du Toit met die 3de prys. ‘n Heerlike dag se samesyn en kameraadskap voorwaar.
Daar is voorts besluit om die potjiekos kompetisie en die jaar-einde funksie, deel van die tak se jaar program te maak, aangesien beide baie goed afgeloop het, en goed ondersteun was.
Intussen het daar ook twee dames as Vriende van die Vereniging aangesluit, naamlik Karen Lanie, wat in die plek van Ron Whammond ons vergaderings se notules neem, asook Christine Kilian. Die dames is ook volledig toegerus met die gepaste golfhemde.
Afgelope Saterdag, die 30ste April, was ‘n groot mylpaal vir die tak. Dit was ons amptelike inlywing en stigtings- seremonie van die tak. Vooraf is Assosiasie-drag uitgesit en skoene blink gemaak, sodat almal reg sou wees vir die groot dag. Van vroegdag het ons die lokaal reg gekry vir die seremonie. Lede van die Uitvoerende Raad wat die seremonie bygewoon het is as volg:
brig genl John Lizamore, President, maj Johann Boshoff, die Nasionale Voorsitter , kol Willem Bester, die Nasionale Ondervoorsitter, kol Geoff Holland-Muter, die Nasionale Sekretaris, kol Peet Dreyer, die Nasionale Tesourier. kol Wicus van der Linde, Nasionale Logistieke Offisier, AO1 Fanie Brits, Nasionale Seremoniële Offisier en AO2 Stephan Maasdorp, die Nasionale Raad se Skakeloffisier met die Wesrandtak.
Die seremonie is voltrek, en Sktr Allan Baudry het as tak verteenwoordiger, die Ode namens lede bevestig. Verskeie lidmaatskap sertifikate is oorhandig. Die seremonieële items, vlae, tafeldoek, kruis, kers, Troepie standbeeld, en Papawer ruiker is in ontvangs geneem. Hierdie items is vir die tak se gebruik by seremonies. Die items sal onder die tak se bewaring bly. Dus staan die tak nou amptelik bekend as die Wes Rand tak van die Suid Afrikaanse Infanterie Vereniging.
Daar is ook tydens die sitting, ‘n nuwe bestuur verkies vir die tak: Sktr Allan Baudry as Voorsitter, Sktr Jaap Lourens as Vise-Voorsitter, lt James van Wyk as Gebeurlikheids Ko-oordineerder, en AO1 Steve Noonan as Seremoniële Offisier. Die seremonie is voltrek en afgesluit met ververversings wat deur die tak voorsien is.
Na die tyd het die manne nog ‘n goeie rukkie saamgekuier, en is die gebruiklike weermag en veterane stories uitgeruil.
Beplanning vir bywoning vir opkomende funksies en parades, het reeds begin.
Ten slotte dink ek, ek kan vir die res van ons tak praat as ek sê dat daar in die afgelope tien maande reeds goeie vriendskappe en kameraadskappe gesmee is, en elke man sien werklik uit na die volgende vergadering. Families het ook ontmoet, en mekaar leer ken.
Die besef is ook egter sterk, dat ons nie net daar is om te kuier nie, maar om die belange en die beeld van die Vereeniging te bevorder. Hulde te bring aan soveel van ons makkers wat nie so gelukkig was soos ons, om na hulle families en geliefdes te kon terug te keer nie. En bowen alles deur ons optrede te wys dat ons trots was om in die Infanterie te kon dien, en dat die goeie waardes en dissipline wat ons as jong soldate geleer is, vandag nog deel van ons daaglikse lewe is. Ons gaan poog om steeds te groei, meer lede te werf, sodat vergadrings van ons tak, iets sal wees wat die lede na kan uitsien, ons bande nog hegter te smee, en ‘n aangename klimaat vir samesyn kan skep. Ons sal ook poog om ‘n tak te wees waarop die SAIV werklik trots kan wees.
Wes Rand tak
Monthly Meeting every last Saturday of the month at 10:00
24 Sept - Potjiekos competition at Discovery Bowls